Publication: Magyar Közlöny
Issue: MK-2004-63 (Year: 2004, Number: 63)
Era: 2004-2010
Section: Az Alkotmánybíróságról szóló 1989. évi XXXII. törvény
Paragraph Index: 435

Az Alkotmánybíróságról szóló 1989. évi XXXII. törvény (a továbbiakban: Abtv.) alapján az alkotmányellenesség megállapítása esetén fõszabály, hogy a megsemmisített rendelkezés a határozat közzétételének napján veszti hatályát. Az Alkotmánybíróság azonban ettõl eltérõen is meghatározhatja a megsemmisítés idõpontját, ha ezt a jogbiztonság indokolja [Abtv. 43. § (1) bekezdés és (4) bekezdés]. Az Alkotmánybíróság a pro futuro megsemmisítésnél figyelembe vette, hogy a Be. 527. § (2) és (3) bekezdésének, valamint az 529. § (1) bekezdésének szövege a meghatározott idõpontig is alkalmas az alkotmányos követelményeknek megfelelõ joggyakorlatra. A rendelkezés nem zárja ki ugyanis, hogy az ügyész a vádemelés vagy az eljárás felfüggesztése kérdésében történõ döntésénél, illetve a vádemelést követõ indítványának megtételénél addig is vizsgálja, megállapítható-e a terhelt tudatos szembeszegülése az igazságszolgáltatással. A Be. 527. § (5) bekezdése azonnali megsemmisítése a védõ hatóság részérõl történõ tájékoztatása tekintetében jogbizonytalanságra vezethetne. Az 530. § (2) bekezdése csak a vádemelést követõen írja elõ a vádlottnak szóló idézés és értesítés kézbesítését a védõ számára is. A megjelölt határidõig kialakítható az olyan szabályozás, amely — a terheltnek szóló iratoknak a védõ részére történõ kézbesítése mellett — biztosítja a hivatalos iratok hirdetményi úton történõ kézbesítését a vádemelést megelõzõen is. B. A Be. 527. § (2) bekezdése az ügyész mérlegelési jogkörébe utalja annak eldöntését, hogy vádat emel-e a távollévõ terhelttel szemben, vagy az általános szabályok szerint a nyomozást felfüggeszti [Be. 188. § (1) bekezdés a) pont,

Source: https://magyarkozlony.hu/hivatalos-lapok/dd75abc2bf310f10a1f4acf889217f96ab69f274/dokumentumok/19694ceba3017464234490e5e9b1e502a58c3ad6/letoltes